**OKLEVELES KÖNYVVIZSGÁLÓI VIZSGAFELADAT**

**KÖNYVVIZSGÁLAT ÉS ELLENŐRZÉS C. TÁRGYBÓL**

 **2014. november 18./„A” változat**

**A vizsgázó neve: .........................................................................**

|  |  |  |
| --- | --- | --- |
| **Feladatok** | **Elérhető maximális pontszám** | **Elért pontszám** |
| **1.** |  **21** |  |
| **1a)****1b)****1c)****1d)****1e)****1f)****1g)** | **3****3****3****3****3****3****3** |  |
| **2.** |  **12** |  |
| **2a)****2b)** | **6****6** |  |
| **3.** |  **27** |  |
| **3a)****3b)****3c)** | **9****9****9** |  |
| **4.** |  **30** |  |
| **4a)****4b)** | **15****15** |  |
| **5.** |  **10** |  |
| **Összesen:** |  **100** |  |

 **Érdemjegy: ……………………………………….**

 **Javító cenzor aláírása: ..........................................**

**FIGYELEM!**

**Csak a dolgozatírás időpontjában hatályos szabályozások szerinti válaszok fogadhatók el helyesnek!**

**1. Feladat** (Kidolgozási időigénye kb. 7 \* 9 perc = **63 perc = 7 \* 3 pont = 21 pont**.)

**1a) Sorolja fel a 315. témaszámú nemzetközi könyvvizsgálati standardban meghatározott, az időszak végi számlaegyenlegekre vonatkozó állításokat!**

**1b) Mi a teendője a könyvvizsgálónak a meglévő ügyfelek esetében a pénzmosási törvény átmeneti szabályai alapján?**

**1c) Melyik kilenc standard foglalkozik a könyvvizsgálat alapvető vizsgálati eljárásaival és módszereivel?**

**1d)** **A bíróság tanúként kívánja meghallgatni egy tárgyaláson a könyvvizsgálót. Ahhoz, hogy ez bekövetkezzen kinek és mit kell aláírni?**

**1e) Miért van szükség könyvvizsgálatra az Európai Parlament és a Tanács 537/2014/EU rendelete szerint?**

**1f)** **Egyik ügyfele 20X1. évre vonatkozó éves beszámolójáról tiszta könyvvizsgálói jelentést bocsátott ki. Ügyfelével a megbízási szerződése 20X2. május 31-én lejárt. 20X2 nyarán a tudomásomra jutott, hogy a korábbi ügyfele egyik legnagyobb beszállítójának adószámát még 20X1 szeptemberében törölték, pedig ügyfele még 20X1 őszén is a lényegességet meghaladó mértékben vett igénybe szolgáltatást ettől a partnerétől. Mit kell tennie ebben az esetben a könyvvizsgálónak?**

**1g) Ügyfele nem mutatja ki a bejövő számlái fizetési határidőn túli teljesítései miatti behajtási költségátalányt sem kötelezettségként, sem pedig ráfordításként.**

**2. Feladat** (Kidolgozási időigénye kb.2 \* 18 perc = **36 perc = 2 \* 6 pont =** **12 pont**.)

**2a) Mi a teendője, illetve milyen könyvvizsgálói véleményt adna ki az alábbi esetben? Válaszát indokolja is meg! (Válasza során azt feltételezze, hogy más olyan tényről nincs tudomása, ami okot adna egy minősített könyvvizsgálói jelentésnek.)**

Egy külföldi társaság magyarországi leányvállalatának jegyzett tőkéjét az alapító okiratban USD-ben határozták meg a tulajdonosok, s így a jegyzett tőkét a Cégbíróság USD-ben is jegyezte be. A társaság számviteli politikájában ugyanakkor forintos könyvvezetés szerepel, és egy könyvelő iroda a gyakorlatban is forintban vezeti a társaság könyveit és az elmúlt évi beszámolót is ezer forintban, ezer forintfa kerekítve készítették el és tették közzé.

**2b) Melyik témaszámú könyvvizsgálat standard foglalkozik a vállalkozás folytatás elvével, és milyen eszközei vannak ezen elv érvényesítésének?**

**3. Feladat** (Kidolgozási időigénye kb.3 \* 27 perc = **81 perc = 3 \* 9 pont =** **27 pont**.)

**3a) Milyen szankciókkal jár az, ha egy jogszabály alapján könyvvizsgálatra kötelezett beszámolót a gazdasági társaság könyvvizsgálói jelentés nélkül teszi közzé?**

**3b)** Milyen érvekkel, tényekkel tudná alátámasztani, hogy **a könyvvizsgáló a pénzügyi-számviteli szakma csúcsa? Mivel lehetne ezt még tovább fokozni?**

**3c) Melyek a kiemelt könyvvizsgálati kockázatok akkor, ha a megbízójánál azt tapasztalja, hogy a korábbi profit maximalizálás helyett a veszteség minimalizálására kénytelen törekedni?**

**4. Feladat** (Kidolgozási időigénye kb.2 \* 45 perc = **90 perc** **= 2 \* 15 pont =** **30 pont**.)

**4a) Állítson össze egy könyvvizsgálati munkaprogramot és munkalapot egy nem tőzsdei cég üzleti jelentésének könyvvizsgálatával kapcsolatosan!**

**4b)** **Önt bízták meg a „Búbánat” Kft. (a továbbiakban: Társaság) 20X1. évi éves beszámolójának könyvvizsgálatával. Az alábbiakban megadott kiemelt információk segítségével nevezze meg, hogy milyen állításokat keres és állapítsa meg, hogy a Társaság éves beszámolójában közölt állítások helyesek-e! Az egyes állítások vizsgálatánál adja meg az elvégzendő vizsgálati eljárást és elvégzésének módját, illetve hogy milyen dokumentumot használna fel az állítások vizsgálatára!**

1. A Társaság 90 mFt értékű árukészleteinek felét értékesítette egy osztrák vevőnek, és az ügyletről kiállított egy 300 000 Euróról szóló áfa-mentes export számlát, ami kísérte az áru útját, amikor azt átadta egy szállítmányozó cégnek, aki a vevő címére kiszállította az árut, és a számlát s sofőr a vevővel aláírattatta. A szállítmányozó cég a fuvarért benyújtotta 4 000 Euróról szóló számláját.
2. A Társaság a februári anyagbeszerzésére júliusban, utólag kapott 5% engedményt (rabattot) és 3% skontót, amely összegekkel csökkenti az anyagok bekerülési értékét.
3. A Társaság öt évvel korábban felvett fejlesztési célú devizahitelét lejárata előtt egy összegben visszafizette, de a hitel fordulónapi értékeléseiből fakadó nem realizált árfolyamveszteségét továbbra is halasztott ráfordításként tartja nyilván, és azt a tárgyévében, illetve az azt követő két üzleti évben, három egyenlő részletben kívánja megszüntetni.
4. A Társaság havonta kifizeti az ügyvezető otthoni vonalas telefonszámláját, mivel azt legtöbbször cégügyekben használja.
5. A Társaság 4 000 eFt céltartalékot képzett a várható kötelezettségre, mivel egy olyan ötéves határozott idejű irodabérleti szerződést kötött, amelyben minden évben jár neki kéthavi 50%-os bérleti díj kedvezmény, de ha bérleti szerződés letelte előtt felmondja a szerződést, akkor egyrészt fizetnie kell 2 000 eFt kártérítést, másrészt meg kell fizetnie a kedvezményes bérleti időszakokra eső teljes bérleti díjak arányos részét.
6. A Társaság a tovább felhasznált 24 000 eFt utókalkulált közvetlen önköltségű félkész termékeit elszámolta anyagköltségként.
7. A Társaság tulajdonosai 30 000 eFt tagi kölcsön kompenzálásával (azaz pénzmozgás nélkül) teljesítették pótbefizetési kötelezettségüket.
8. A Társaság feloldotta a négy évvel korábban képzett 40 000 eFt-os lekötött tartalékból 20 000 eFt-ot, mivel a szállítónak a megrendeléssel egy időben át kellett utalnia a vételár ötven százalékát.
9. Egyéb ráfordításként leírta a Társaság azt a természetes személlyel szembeni 800 eFt bérleti díj követelését, amit már több mint egy éve nem fizetett, és a kiküldött felszólító levelekre azt írta, hogy per esetén sem tud fizetni.

1. Igénybe vett szolgáltatások között számolta el a Társaság a balesetben megrongálódott cégautójának javításáról érkezett 2 500 eFt + áfáról szóló számla bruttó összegét, mivel a személygépkocsi áfája nem igényelhető vissza.

**5. Feladat** (Kidolgozási időigénye kb. **0,5 óra = 10 pont.**)

**Tegyen X-et az alábbi állítások megfelelő oszlopába!** (Minden jó megoldásért 0,5 pont adható, de hibás válaszért pontlevonás nem jár.)

|  |  |  |
| --- | --- | --- |
| **Állítások** | **Igaz** | **Hamis** |
|  | Ha egy vállalkozás nem a végleges könyvvizsgálói jelentését tette közzé, akkor a könyvvizsgálónak fel kell szólítania az ügyvezetést annak kicserélésére. |  |  |
|  | A könyvvizsgálat során nem szükséges a szállítói kötelezettségeket egyenlegközlők kiküldésével megerősíteni. |  |  |
|  | Egy végelszámolás záró beszámolójáról tiszta könyvvizsgálói jelentés nem adható ki. |  |  |
|  | A mikrogazdálkodói egyszerűsített éves beszámolót készítő vállalkozásnak nem lehet választott könyvvizsgálója.  |  |  |
|  | A konszolidált éves beszámoló könyvvizsgálatakor a lényegességi határértéket szakmailag nem helyes a saját tőke alapján meghatározni. |  |  |
|  | Minden utólag kapott engedmény csökkenti az eszköz bekerülési értékét. |  |  |
|  | Egy kft. tulajdonosainak egymástól eltérő időben csak akkor fizethető ki osztalék, ha erről a társasági szerződésben korábban így határoztak. |  |  |
|  | Tőkekivonással együtt járó jegyzett tőke leszállítása könyvvizsgálói vélemény nélkül nem hajtható végre. |  |  |
|  |  A megbízó számlázó rendszerének külső ISO minősítése ellenére a könyvvizsgálónak le kell folytatni ezen a területen is a vizsgálatait. |  |  |
|  | Minden anyavállalatnak el kell készítenie egy konszolidált éves beszámolót. |  |  |
|  | A végelszámolás beszámolójának könyvvizsgáló jelentése mindenképpen figyelemfelhívással zárul. |  |  |
|  | Kettős könyvvitelről egyszeresre az év bármelyik napján át lehet térni. |  |  |
|  | Az egyedi és a konszolidált éves beszámoló cash flow-kimutatása eltérően kezeli a társult a leányvállalatok csoportba való be-, illetve kilépését. |  |  |
| **Állítások** | **Igaz** | **Hamis** |
|  | Devizanemek közötti áttéréskor minden az összevont átszámítási különbözet növeli a társasági adó alapját. |  |  |
|  | Háromévente akkor is kötelező a készleteket leltározni, ha a vállalkozás év közben folyamatos mennyiségi és értéki nyilvántartást vezet. |  |  |
|  | A Pmt. alapján a könyvvizsgálónak kötelező az ügyfélét átvilágítania, ha ügyleti megbízása elérte a háromszázezer forintot. |  |  |
|  | A kapcsolt vállalkozásban lévő tartós részesedést nem lehet valós értéken értékelni. |  |  |
|  | A forgóeszközök között szereplő nyílt végű befektetési jegy kereskedési célú pénzügyi eszköznek minősül, mely után a beszerzéskor és a fordulónapon is elszámolandó értékelési különbözet a saját tőkén belül.  |  |  |
|  | A 4400-as témaszámú standard alapján elvégzett megbízás szerinti könyvvizsgálat semmilyen bizonyosságot nem szolgáltat. |  |  |
|  | Az új Ptk. is rendelkezik a helyettes könyvvizsgáló kijelöléséről. |  |  |